Ανδρική υπογονιμότητα και οστικός μεταβολισμός:
Creators: name: Μπαζιώτη, Μαρία-Γεωργία Αθανασίου
Publisher: name: Aristotle University of Thessaloniki
Year: 2014
Subjects: Υπογονιμότητα
Οστεοκαλσίνη
Τεστοστερόνη
Infertility
Osteocalcin
Testosterone

description: Ως υπογονιμότητα ορίζεται η αδυναμία σύλληψης μετά από ένα έτος συχνών ελεύθερων σεξουαλικών επαφών. Παρά τις αντιλήψεις του παρελθόντος όπου η υπογονιμότητα αποδιδόταν κυρίως στη γυναίκα σήμερα έχει πλήρως τεκμηριωθεί ότι και ο άνδρας ευθύνεται και μάλιστα σε μεγάλο ποσοστό. Έχει βρεθεί σε παγκόσμιο επίπεδο ότι η ανδρική υπογονιμότητα σχετίζεται με ορισμένες παραμέτρους όπως η ηλικία και η ύπαρξη κιρσοκήλης. Στον ελλαδικό χώρο όμως και συγκεκριμένα στη Βόρεια Ελλάδα δεν έχει γίνει μέχρι τώρα καμία τέτοια συστηματική καταγραφή. Πρώτος σκοπός, λοιπόν, της εργασία αυτής ήταν η συλλογή μεγάλου αριθμού ανδρών, η υποβολή τους σε εξετάσεις σπερμοδιαγράμματος και τελικά η παρατήρηση πιθανής συσχέτισης μεταξύ υπογονιμότητας και κάποιων κριτηρίων. Το συμπέρασμα από αυτή την έρευνα ήταν ότι η ηλικία επηρεάζει αρνητικά τις παραμέτρους του σπερμογράμματος ενώ βρέθηκαν στατιστικά σημαντικές διαφορές ανάμεσα στην ομάδα των 17-30 και των &gt;40 σ’ οτι αφορά το συνολικό αριθμό σπερματοζωαρίων, το ποσοστό των κινητών σπερματοζωαρίων και το ποσοστό των κανονικών μορφών τους και ανάμεσα στην ομάδα των 30-35 και των &gt;40 όσον αφορά το ποσοστό των κινητών σπερματοζωαρίων, το ποσοστό των κανονικών μορφών τους και την ολική προωθητική κινητικότητα. Όσον αφορά τον συνολικό αριθμό σπερματοζωαρίων, στατιστικά σημαντική διαφορά βρέθηκε τόσο ανάμεσα στην τάξη των 17-30 και 35-40 όσο και ανάμεσα στην τάξη των 17-30 και 30-35. Σχετικά με την κιρσοκήλη, αυτή επηρεάζει αρνητικά τη συγκέντρωση και τον ολικό αριθμό των σπερματοζωαρίων, ενώ τέλος, βρέθηκε ότι το ουρεόπλασμα μειώνει σημαντικά το ποσοστό των κανονικών μορφών των σπερματοζωαρίων, τον ολικό τους αριθμό και την ολική προωθητική κινητικότητά τους. Είναι γνωστο ότι οι ορμόνες φύλου είναι απαραίτητες για την καλή υγεία των οστών. Τα τελευταία χρόνια τίθεται το ερώτημα αν ισχύει και το αντίστροφο. Πρόσφατα, σε πειράματα σε ποντικούς, βρέθηκε ότι η οστεοκαλσίνη (Ocn), μία ορμόνη που παράγεται από τους οστεοβλάστες, διεγείρει την παραγωγή της τεστοστερόνης (Τ) στα Leygid κύτταρα των όρχεων. Θετική συσχέτιση μεταξύ της Ocn και της T έχει, επίσης, βρεθεί τόσο στο γενικό πληθυσμό όσο και σε ασθενείς με προβλήματα των οστών. Παρά τα στοιχεία αυτά, η αλληλεπίδραση μεταξύ της Ocn και της ανδρικής γονιμότητας στον άνθρωπο δεν έχει ακόμα αποσαφηνιστεί πλήρως. Δεύτερος στόχος, λοιπόν, της παρούσας εργασίας ήταν να διερευνηθεί εάν υπάρχει διαφορά στα επίπεδα της Ocn στον ορό υπογόνιμων ανδρών με χαμηλά επίπεδα Τ (T &lt;250 ng/dL) και υπογόνιμων με φυσιολογικά επίπεδα Τ (T ≥ 250 ng/dL) σε σύγκριση με τους γόνιμους. Για τον σκοπό αυτό, έγινε επιλογή κάποιων ανδρών που χρησιμοποιήθηκαν στο πρώτο πείραμα, κατηγοριοποίησή τους σε γόνιμους, υπογόνιμους με φυσιολογικά επίπεδα Τ και υπογόνιμους με χαμηλά επίπεδα Τ και μέτρηση κάποιων ορμονών στον ορό του αίματος όπως: η ωοθυλακιοτρόπος ορμόνη (FSH), η ωχρινοτρόπος ορμόνη (LH), η συνολική T, η προλακτίνη, η anti-Müllerian ορμόνη (AMH), η ανασταλτίνη Β (Inh-B) και η Ocn. Το συμπέρασμα από αυτή την έρευνα ήταν ότι η συγκέντρωση της Οcn σχετίζεται με αυτή της Τ ανεξάρτητα απο τη δυνητική γονιμότητα του άνδρα.
description: Infertility is the inability of a sexually active, non-contracepting couple to achieve pregnancy within one year. A common misconception wants the female partner to account for most causes of infertility, however the truth is that male factor infertility actually accounts for at least 50% of cases. It has been found globally that male infertility is related to various parameters such as age and varicocele. However, in Greece and particularly in Northern Greece until now such a systematic recording has not been done. The first aim of this study was to collect a large number of men, to submit in sperm test in order to check their fertility and finally to examine any possible association between infertility and certain criteria. The conclusion of this study was that age affects in a negative way the parameters of spermiogram. Significant differences were found between the group of 17-30 and &gt; 40 concerning the total sperm count, the percentage of motile spermatozoa and the percentage of their normal forms. Additionally, differences were found between the group of 30-35 and &gt; 40 regarding the percentage of motile spermatozoa, the percentage of normal forms and progressive motility. Regarding the total number of spermatozoa, a statistically significant difference was found between the age group of 17-30 and 35-40 and between the group 17-30 and 30-35. Concerning varicocele, it negatively affects the concentration and the total number of spermatozoa. Finally, it was observed that the ureaplasma significantly reduces the percentage of normal forms of spermatozoa, their total number and total progressive motility. Sex steroids play a pivotal role in bone health. Recent studies in mice provide evidence that osteocalcin (Ocn), a peptide hormone secreted by bone-forming osteoblasts, regulates testosterone (T) production by stimulating Leydig cells in the testis. Moreover, positive correlation between serum Ocn and T concentration was found in boys, general population and men with bone disease. However, there is no study on the possible role of Ocn in human fertility. Second aim of the present study was to investigate whether there is a difference in serum Ocn concentration between infertile men with low levels of T (T &lt;250 ng / dL) and infertile with normal T (T ≥ 250 ng/dL) compared to fertile controls. For this purpose, part of men that were used in the first experiment were selected, were categorized in fertile, infertile men with low levels of T and infertile with normal T and underwent measurement of certain hormones in the blood serum, such as: serum follicle stimulating hormone (FSH), luteinizing hormone (LH), total T, prolactin, anti-Müllerian hormone (AMH), inhibin B (Inh-B) and Ocn. In conclusion, Ocn concentration is related to T concentration regardless of the fertility status.